སྐུ་གསུམ་རིགས་བསྡུས་རྒྱུན་འཁྱེར་གསལ་བྱེད།

སྐུ་གསུམ་རིགས་བསྡུས་རྒྱུན་འཁྱེར་གསལ་བྱེད་
བཞུགས་སོ།།
རྩ་བ་གསུམ་གྱི་ལྷ་ལ་ཕྱག་བྱེད་དེ། །སྐུ་གསུམ་རིགས་བསྡུས་ངག་རྒྱུན་ལྟར་
ཉམས་སུ་བླང་བ་ནི། སྐྱབས་འགྲོ་སེམས་བསྐྱེད་སྤྱི་དང་མཐུན་པར་བྱས་རྗེས།
རང་གི་མདུན་གྱི་ནམ་མཁར་རིག་འཛིན་བླ་མ་བདེ་གཤེགས་ཀུན་འདུས་ཚོགས་བཅས་
གསལ་བར་དམིགས་ཏེ།
བླ་མ་ཡི་དམ་མཁའ་འགྲོ་མ་ལུས་དགོངས།།
འདི་བཟུང་བྱང་ཆུབ་བར་དུ་སྐྱབས་སུ་མཆི།།
འགྲོ་ཀུན་བདེ་གཤེགས་རྒྱལ་བའི་སྐུ་གསུང་ཐུགས།།
རྟག་ཏུ་མཉམ་སྦྱོར་གཉིས་མེད་སེམས་བསྐྱེད་དོ།
ཞེས་ལན་གསུམ་བྱས་ལ།
རང་གི་མདུན་གྱི་ནམ་མཁར་བླ་མ་དང༌།།
ཡི་དམ་ཞི་ཁྲོ་མཁའ་འགྲོའི་བཅས་ཚོགས་གཤེགས།།
དགེ་ལ་ཡི་རང་ཆོས་འཁོར་བསྐུལ་ཞིང་བཤུ་
འདིར་བཞུགས་ཕྱག་འཚལ་
ས་ཕྱག་འཚལ་མཆོད་བཞེས་ཉམས་ཆགས་བཤགས།།
དགེ་ཚོགས་བྱང་ཆུབ་ཆེན་པོར་བསྔོ་བར་བགྱིས།།
མི་འབྲལ་བདེ་ཐོབ་བཏང་སྙོམས་ལ་གནས་ཤོག།
སེམས་ཅན་བདེ་དང་ལྡན་ཞིང་སྡུག་བསྔལ་བྲལ།།
129

ཆོག་སྒྲིག་གི་སྐོར་ལས།

གུས་ཤིང་མོས་པ་རྩེ་གཅིག་ཏུ་བརྗོད་པས། ཚོགས་ཞིང་གི་གནས་གསུམ་ལས་འོད་
ཟེར་དཀར་དམར་མཐིང་ཁའི་ཚོགས་འཕྲོས་པས། རང་གི་ལུས་ངག་ཡིད་གསུམ་
གྱི་དྲི་མ་མཐའ་དག་སྦྱངས་པར་གྱུར་པར་བསམས་ལ། ཨོཾ་ཨཱཿཧཱུྃ་མཧཱ་གུ་རུ་སརྦ་
སིདྡྷི་ཧཱུྃ། ཞེས་བརྒྱ་ཕྲག་བཟླས་ལ།
ཚོགས་ཞིང་རྣམས་རང་ཉིད་ལ་བསྟིམས་ཏེ་དབྱེར་ ༼ཐིམ་པར་གྱུར་ ༽པའི་ངང་དུ་
མཉམ་པར་འཇོག་ཅིང་། ཨཱོྃ་ཤུ་ནྱ་ཏ་ཛྙཱ་ན་བཛྲ་སྭ་བྷ་ཝ་ཨཏྨ་ཀོ྅ཧཾ། ཐམས་ཅད་
དག་པ་ཡེ་ཤེས་རྡོ་རྗེ་ཆོས་དབྱིངས་སྟོང་གསལ་ཆེན་པོའི་ངང་ལས་ལྟུན་གྱི་གྲུབ་པའི་
གཞས་ཡས་ཕོ་བྲང་ཆེན་པོ་ཡངས་པའི་དབུས་སུ་སྣ་ཚོགས་པདྨ་ཉི་ཟླའི་སྟེང་དུ།
རང་རིག་ཤྲཱི་དཀར་དམར་ལས་འོད་ཟེར་གྱི་ཚོགས་ཀུན་ཏུ་འཕྲོས་པས། སངས་རྒྱས་
བྱང་ཆུབ་སེམས་དཔའི་ཚོགས་ཀུན་ནས་མཆོད་ཅིང༌། སེམས་ཅན་ཐམས་ཅད་ཀྱི་
སྡིག་སྒྲིབ་མ་ལུས་པ་སྦྱངས། ཚུར་འདུས་ཡོངས་སུ་གྱུར་པ་ལས་བདག་ཉིད་སྐུ་གསུམ་
རིགས་བསྡུས་པདྨ་ཐོད་ཕྲེང་རྩལ་སྐུ་མདོག་དཀར་དམར་བཤད་པའི་མདངས་ལྡན་ཕྱག་
གཉིས་སྲིད་ཞི་མཉམ་པའི་སྟེང་ན་མཚན་དང་ལྡན་པའི་ཀ་པ་ལ་བདུད་རྩིས་གང་བ་
བསྣམས་པ། ཞབས་རྡོ་རྗེ་སྐྱིལ་མོ་ཀྲུང་གི་བཞུགས་ཤིང༌། སྐུ་ལ་རྡོ་རྗེ་སེམས་དཔའི་
གསང་གོས་དང༌། ཕོདཆེན་མཐིང་ཁའི་སྟེང་ན་རུས་པའི་བརྒྱན་དང་རིན་པོ་ཆེ་སྣ་ལྔའི་
ཟེང་ངར་བརྩེགས་ལ་དྲིལ་བུ་གཡེཪ་ཁས་སྤྲས་ཤིང༌། དར་དམར་སེར་གྱི་ཆོས་གོས་
དང་བེར་ལྕམ་གསོལ་ཞིང་དབུ་ལ་པཎ་ཞྭ་ལྷུབ་ཅན་གྱིས་མཛེས་པ། སྙན་རྒྱན་མགུར་
130

སྐུ་གསུམ་རིགས་བསྡུས་རྒྱུན་འཁྱེར་གསལ་བྱེད།

ཆུ་ཕྱག་གི་གདུབ་བུ་ལ་སོགས་པས་བརྒྱན་པ། འཇའ་འོད་འཁྱིལ་པའི་གུར་ཁང་
གི་དབུས་སུ་བཞུགས་པའི་གནས་གསུམ་དུ། ཨཱོྃ་ཨཱཿཧཱུྃ་གསུམ་གྱི་མཚན་པ་ལས།
འོད་ཟེར་ཕྱོགས་བཅུར་འཕྲོས་པས་ཀུན་བཟང་རིགས་ལྔ་ཞི་ཁྲོ་རབ་འབྱམས་ཀྱི་ཚོགས་
དང་དགའ་རབ་འཇམ་དཔལ་ཤྲཱི་སེང༌། ཛྙཱ་ན་སུ་ཏྲ་བི་མ་མི་ཏྲ་སོགས་རྒྱ་བོད་ཀྱི་རིག་
འཛིན་བཅུ་དྲུག །མཁའ་འགྲོ་ཆོས་སྐྱོང་སྐྱབས་གྱུར་རེ་བལྟོས་ཀྱི་ཚོགས་དང་བཅས་
པ་རྣམས་དྭངས་མ་འོད་ཀྱི་ཕུང་པོའི་རྣམ་པས་སྤྱན་དྲངས་པར་གྱུར་ཏེ།
ཨོ་རྒྱན་ཡུལ་གྱི་ནུབ་བྱང་མཚམས།།
རྡ་ན་ཀོ་ཤའི་མཚོ་གླིང་དབུས།།
པདྨ་གེ་སར་སྡོང་པོ་ལ།།
ཡ་མཚམས་མཆོག་གི་དངོས་གྲུབ་བརྙེས།།
པདྨ་འབྱུང་གནས་ཞེས་སུ་གྲགས།།
འཁོར་དུ་དཔའ་བོ་མཁའ་འགྲོས་བསྐོར།།
ཁྱོད་ཀྱི་རྗེས་སུ་བདག་བསྒྲུབ་ཀྱིས།།
བྱིན་གྱིས་བརླབ་ཕྱིར་གཤེགས་སུ་གསོལ།།
མཧཱ་གུ་རུ་དེ་ཝ་ཌཱ་ཀྐི་ནི་དྷརྨ་པ་ལ་ས་མ་ཡ་ཛཿཛཿཏིཥྛ་ལྷན། མ་ཧཱ་གཱུ་རུ་ཨནྟཾ་
པྲ་ཏིཙྪ་ ཡེ་ནས་ ཤཔྟའི་ བར་གྱི་མཆོད་ནས། ཨཱོྃ་ཨཱཿཧཱུྃ་སརྦ་པཉྩ་ཨ་མྲྀ་ཏ་ལ་ཁ་རཾ་ཁ་ཧི།
ཨཱོྃ་ཨཱཿཧཱུྃ་མཧཱ་རཀྟ་ཛྭ་ལ་ཁ་རཾ་ཁ་ཧི། ཨཱོྃ་ཨཱཿཧཱུྃ་མཧཱ་བ་ལིཾ་ཏ་ལ་ཁ་རཾ་ཁ་ཧི། ཞེས་པ་ནས་
131

ཆོག་སྒྲིག་གི་སྐོར་ལས།

ཛཿཧཱུྃ་བཾ་ཧོ་གཉིས་སུ་མེད་པར་ཐིམ་པར་གྱུར། རང་ཉིད་སྐུ་གསུམ་རིགས་བསྡུས་སུ་
གསལ་བཞིན་པའི་ངང་ ཡུན་གཅིག་སྐུའི་སྣང་བརྙན་ལ་མཉམ་པར་གཞག་སྟེ་ ནས། ཐུགས་
མཆོག་འོད་ཀྱི་གའུ་ བཟླས་པའི་དམིགས་པ་ནི་ ཡི་ནང་དུ་ཟླ་སྟེང་ཧྲིཡི་མཐར་སྔགས་འཁོར་
མགལ་མེ་འཁོར་ཞིང་འཁྱིལ་བ་ལྟར་གནས་པ་ལས། གསལ་དྭངས་མ་ཡེངས་པའི་
རིག་པ་གཏད་ དལ་གཅིག་མཉམ་པར་གཞག་ ལ། སྔགས་འདི་ཉིད་སྨྲ་བ་གཅད་ལ་འབུམ་
ཕྲག་བདུན་ནམ་ཉེར་གཅིག་གི་བར་བཟླས་པར་བྱའོ།།
ཨཱོྃ་ཨཱཿཧཱུྃ་པདྨ་གྷུ་རུ་བཛྲ་ས་མ་ཡ་ཛཿདྷརྨ་ཀཱ་ཡ། སཾ་བྷོ་ཀཱ་ཡ། ནིརྨ་ཀཱ་ཡ།
ཙིཏྟ་སིདྡྷི་ཕ་ལ་ཧཱུྃ། ཞེས་བཟླས་པས།
སྐུ་ལས་འོད་ཟེར་དཔག་ཏུ་མེད་པ་འཕྲོས། སེམས་ཅན་ཐམས་ཅད་ཀྱི་སྡིག
བ་དག་ཅིང་བྱང་ཆུབ་ལ་བཀོད། རིགས་བསྡུས་རྒྱལ་བའི་སྐུར་གྱུར། གཞན
ཡང་གནོད་བྱེད་རྣམས་ཀྱི་སྡུག་སེམས་ཞི་ནས་བྱང་ཆུབ་ལ་བཀོད་པར་མོས། མཇུག
བསྒོམ་བཟླས་ཀྱི་སྐྱོ་ན་ནི། ཕྱི་ནང་གཟུང་འཛིན་གྱི་བསྡུས་པའི་ཆོས་གང་ལའང་ཡོད་
མེད་བཟང་ངན་དགག་བསྒྲུབ་རེ་དོགས་སོགས་ཀྱི་བློ་དང་བྲལ་བའི་རང་གནས་ལས་
ཆེད་གཉེར་གྱི་གཉེན་གྱུར་པོ་དང་རྩོལ་བས་མ་བསླད་ཅིང༌། ཐ་མལ་ཡེངས་མ་ལམ་
དུ་མ་སོང་བའི་ངང་གནས་དབྱིངས་རིག་གཉིས་མེད་ཀྱི་དོན་ལས་མི་འདའ་བཞིན་ཏུ།
ནམ་མཁའ་མཐའ་དབུས་བྲལ་བའི་དབྱིངས་སུ་མིག་ལྟ་སྟངས་དང༌། རྟོག་བྲལ་གྱི་
རིག་པ་ཉིད་སྟབས་གཅིག་ཏུ་ཁྱབ་པ་བཀོད་ནས་རྒྱུན་བསྲིངས་ཏེ་ཉམས་སུ་
132

སྐུ་གསུམ་རིགས་བསྡུས་རྒྱུན་འཁྱེར་གསལ་བྱེད།

བླངས་པས། སྐྱེ་ཤི་གཉིས་མེད་པདྨ་ཐོད་ཕྲེང་རྩལ་དུ་འགྱུར་ཞིང་། མཇུག་ལ་ཨནྟཾ་
སོགས་ཀྱི་མཆོད་པས་མཆོད་ནས་གསོལ་བཏབ་ཀྱི་བསྟོད་པ་ནི།
ཕྱག་རྒྱ་ཆེན་པོ་རོལ་པའི་བརྒྱན་དང་ལྡན།།
སྙིང་རྗེ་ཆེན་པོས་ཁམས་གསུམ་འགྲོ་བའི་གཉེན།།
མཁྱེན་རབ་ཆེན་པོས་ཆོས་ཀུན་ཁོང་དུ་ཆུད།།
མཐུ་སྟོབས་ཆེན་པོ་པདྨ་ཐོད་ཕྲེང་རྩལ།།
དུས་གསུམ་རྒྱལ་བ་ཀུན་དང་དབྱེར་མེད་ཅིང༌།།
དམ་ཆོས་རྒྱ་མཚོ་མ་ལུས་ཐུགས་སུ་ཆུད།།
དགེ་འདུན་འདུས་པའི་དབུས་ན་ཁྱོད་གཅིག་པུ།
རིག་འཛིན་ལྷ་མིར་བཅས་པ་བདག་ཅག་རྣམས།།
ཁྱོད་ཀྱི་ཐུགས་རྗེས་མྱུར་དུ་བསྐྱབ་ཏུ་གསོལ།།
གསོལ་བ་འདེབས་སོ་དྲི་མེད་སྤྱན་གྱིས་གཟིགས།།
ཞེས་དང༌།
བླ་མ་སྐུ་གསུམ་གསོལ་འདེབས། སིནྡྷུ་ར་མ་ཆུང་བ་སོགས་ཀྱིས་བསྟོད་དེ།
བསྔོ་བ་སྨོན་ལམ་གྱི་རྒྱས་གདབ་ཅིང༌། ཤིས་པ་བརྗོད་པའོ།།
ཞེས་པའི་སྐུ་གསུམ་རིགས་བསྡུས་རྒྱུན་ཁྱེར་གྱི་ཚུལ་དུ་ཉམས་སུ་ལེན་པ་འདི་ཡང་། ཀརྨ་རྒྱལ་
སྲས་དང༌། སྲས་མོ་འོད་ཟེར་རྒྱལ་མོ་སོགས་ཀྱི་ཐུགས་དམ་ཉམས་ལེན་དུ་པྲཛྙཱ་རསྨིས་ཐུབ་བསྟན་རྡོ་རྗེ་བྲག་ཏུ་
སྦྱར་བའོ། །དགེའོ། །དགེའོ། །དགེའོ། ༎
133

ཆོག་སྒྲིག་གི་སྐོར་ལས།